Pécs-Baranyai Kereskedelmi és Iparkamara

Fenntarthatóság - Költség vagy sikerkritérium az exportban?
2024-04-11 09:00 - 16:30, 2024-04-17 09:00 - 16:30 (Europe/Budapest) | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség kétnapos képzést szervez 2024. április 11-én és április 17-én, melynek témája a „Fenntarthatóság – Költség vagy sikerkritérium az exportban?”

A vállalati fenntarthatóság, az ESG egy üzleti megközelítés, ami növeli a vállalat értékét azáltal, hogy kiaknázza a lehetőségeket és csökkenti a kockázatokat mind a gazdasági, környezeti és társadalmi fejlődés terén. Már nem csak PR-üzenet, hanem nemzetközi vevők beszállítói értékelésében kritérium, banki finanszírozásban átvilágítási alap és EU-s pályázatok esetén alapfeltétel.
Piacvédés vagy piacépítés az ESG-vel?
A képzés célja megismertetni a résztvevőket a vállalati fenntarthatóság alapjain túl azon módszerekkel, eszközökkel, nemzetközi és hazai gyakorlatokkal, amelyek elengedhetetlenek a következő pár évben a versenyképesség megtartásához és a nemzetközi vevőkkel való együttműködéshez.
Kétnapos képzés kerekasztal-beszélgetéssel és több órányi e-learning tananyaggal
A vállalati fenntarthatóság nagyon komplex, a teljes vállalati struktúrát érintő stratégiai és működési folyamat. Nem lehet egyik napról a másikra megvalósítani, de amennyiben a szándék valós, akkor apró lépésekkel, kitartó munkával hosszútávú értékeket teremthet a cégnek és az egész társadalomnak.
A gyakorlatorientált tréningen lehetőséget kapnak a résztvevők, hogy saját iparágukra, vállalatukra, termékükre, kereskedelmi értékláncukra és vezetői szemléletükre testre szabva is értelmezzék az elméletet és adaptálhassák a tanultakat.
Kerekasztal-beszélgetés az első nap végén:

Arató Gábor, ügyvezető igazgató, Manupackaging Magyarország Kft.
Dr. Botos Barbara, PhD Klímaügyekért és Klímadiplomáciáért Felelős Utazó Nagykövet
László Judit, exportfejlesztési tanácsadó
Juhász Szilárd, fenntartható beszerzés vezető, Knorr-Bremse Vállalatcsoport

Moderátor: Fertetics Mandy ügyvezető, Alternate Tanácsadó Kft.; fenntarthatósági vezető, MVÜK

Kiknek ajánljuk a képzést?
A képzés célcsoportját jelenti minden olyan exportáló vagy exportálni kívánó KKV munkatársa, aki a képzési programmal elérhető ismeretek, készségek és kompetenciák megszerzését tűzte ki célként maga elé.
A képzés különösen ajánlott:

exportáló kkv-k munkatársainak
exporttevékenység megkezdése előtt álló, exportképes termékkel vagy szolgáltatással rendelkező kkv-k vezetőinek, szakértőinek
fejlődő és fejlődni vágyó kis- és középvállalkozásoknak, startupoknak

Részvételi feltételek
A program állami támogatás mellett valósul meg, a részvétel regisztrációhoz kötött.
Kedvezményes részvételi díj: 16.900 Ft (ÁFA mentes)
A jelentkezéseket beérkezési sorrendben tudják fogadni, korlátozott számban. A regisztrációs díj visszaigazolásunk után átutalással fizetendő. A regisztráció elfogadásáról a jelentkezéskor megadott e-mail címen tájékoztatjuk.
Felnőttképzési engedélyezés hatálya alatt folytatott képzés, ezért a részvétel feltétele felnőttképzési szerződés megkötése.

További információ:
Borosán Anita – képzésszervező
+36 (30) 991-0670
borosan.anita@hepa.hu

JELENTKEZÉS A KÉPZÉSRE

Magyar-kínai üzleti rendezvény
2024-05-10 10:00 - 11:30 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Magyar Kereskedelmi és Iparkamara és a Kínai Nemzetközi Kereskedelemfejlesztési Tanácsnak (CCPIT) szervezésében megvalósuló rendezvény célja, hogy tájékoztassa a hazai kis- és középvállalkozásokat Kína üzleti lehetőségeiről, bemutassa 2024 novemberében megrendezésre kerülő Kínai Nemzetközi Ellátási Lánc Expo kiállítást, valamint gyakorlati jó tanácsokkal szolgáljon a nemzetközi ellátási láncban való együttműködésekről.

A részvétel ingyenes, de előzetes online regisztrációhoz kötött.
REGISZTRÁCIÓ

PROGRAMTERV

09.30 – 10.00
Regisztráció

10.00 – 10.20
Köszöntők
Dr. Parragh László, a Magyar Kereskedelmi és Iparkamara elnöke
Ren Hongbin, a Kínai Nemzetközi Kereskedelemfejlesztési Tanács (CCPIT) elnöke

10.20 – 10.40
A 2024 novemberében megrendezésre kerülő Kínai Nemzetközi Ellátási Lánc Expo (CISCE) bemutatása
Lin Shunjie, a Kínai Nemzetközi Kiállítási Központ elnöke (CIEC)

10.40 – 10.50
Tapasztalatok megosztása a nemzetközi ellátási láncban való együttműködésről magyar cég által
(egyeztetés alatt)

10.50 – 11.00
Tapasztalatok megosztása a nemzetközi ellátási láncban való együttműködésről
Yang Zhaojie, Joint Laboratory of Digital Cultural Trade

11.00 – 11.10
Kérdések és válaszok

11.10 – 11.30
Networking kávészünet

Részvétel feltételei
Jelentkezési határidő: 2024. május 9., csütörtök, 16:00 óra
A részvétel ingyenes, de előzetes online regisztrációhoz kötött. REGISZTRÁCIÓ
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében maximum 2 fő vehet részt.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.

Támogatott részvételi lehetőség társkiállítóként vagy látogatóként a belgrádi Nemzetközi Technika Vásáron
2024-05-21 - 2024-05-24
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. május 21-24. között közösségi kiállítási standot szervez támogatott kiállítói vagy vásárlátogatói részvételi lehetőséggel Szerbiába, Belgrádba a Nemzetközi Technika Vásárra. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A program célja a magyar cégek exportpiaci jelenlétének fejlesztése, üzleti kapcsolatrendszerük bővítése, a két ország vállalkozói közötti együttműködési lehetőségek feltérképezése és a szerbiai üzleti környezet bemutatása.

Miért érdemes részt venni?
Társkiállítóként 2024. május 20-24. között:

támogatott társkiállítói megjelenési lehetőség a kamarai közösségi standon, a cég termékeinek, szolgáltatásainak bemutatása a szerb és nyugat-balkáni piacokra való bejutás érdekében,
tájékozódási lehetőség Szerbia üzleti környezetéről, a gazdasági együttműködési lehetőségekről, tárgyalás potenciális üzleti partnerekkel,
támogatott részvétel a megjelölt szektorokban tevékenykedő exportőr kis- és középvállalkozások számára
támogatott, térítésmentes társkiállítói megjelenési lehetőség a kamarai közösségi standon,
szállástámogatás cégenként egy fő részére négy éjszakára egyágyas szobában reggelivel.

A társkiállítók részére a kamarai közösségi standon a vásárszervező által nyújtott szolgáltatások a következők:

standhely lefoglalása, standfelépítmény beszerzése, kivitelezése és üzemeltetése,
társkiállítói bejelentés megtétele,
kiállítói belépők biztosítása a résztvevőknek (maximum 2 db / cég), parkolójegy egy autó számára,
egységes stand tervezése, építése, üzemeltetése,
minden kiállító számára saját kiállítói egység installálása (info pult bárszékkel),
kiállítandó termék bemutatásához szükséges installációs elem(ek), vitrin vagy podest, asztal, bemutató pult biztosítása igény szerint,
tárgyalási lehetőség biztosítása a standon,
közös központi konyha/raktár használata,
(alap) áramellátás biztosítása minden kiállítói egységnél az info pultban (laptop és telefon töltésére alkalmas),
speciális igények biztosítása igény szerint (pl. plusz áramigény, egyéni wifi, stb., ezek a kiállítók részére kiszámlázásra kerülnek),
céglogók elhelyezése egységes méretű táblán az info pulton (egyéni, az egységes arculatot megbontó grafikát, reklám felületet pl.: roll-up, molinó, stb. nem fogadunk be a közösségi standra),
a kiállítás hivatalos kiállítói füzetébe a társkiállítók rövid tevékenységét bemutató szöveg elhelyezése.

Vásárlátogatóként 2024. május 21-22-én:

vásárlátogatás a Nemzetközi Technika Vásáron,
tájékozódási lehetőség Szerbia üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel a vásáron,
támogatott részvétel a megjelölt szektorokban tevékenykedő exportőr kis- és középvállalkozások számára
szállástámogatás cégenként egy fő részére egy éjszakára egyágyas szobában reggelivel,
kinti transzfer a hotel és a szakmai programok helyszínei között max. 2 fő számára cégenként – a transzfert csak a későbbiekben meghatározott hotel és a vásár között biztosítjuk.

A Nemzetközi Technika Vásárról röviden
A 2024. május 21-24. között megrendezésre kerülő Nemzetközi Technika Vásár (International Fair of Techniques and Technical Achievements) Európa legrégibb technológiai szakvására, melyet 1937-ben rendeztek meg először.
A szakkiállítás lehetőséget teremt a legújabb technikai és műszaki fejlesztések, termékek és szolgáltatások bemutatására és megismerésére. A vásár résztvevői között megtalálhatók a gépipar, az informatika, az energetika és a környezetvédelem képviselői, meghatározó nemzetközi szereplői. Ezért a vásáron való megjelenés kiváló lehetőséget jelenthet azon magyar exportőrök számára, akik a szerb vagy a nyugat-balkáni piacokra való belépést tűzték ki célul
Kiemelt szektorok:

innovatív gyártási technológiák
digitalizált termelési folyamatok, digitalizált gyár
robotizálás
ipari automatizálás
mérőberendezések
szerszámgépek
hőtechnika, világítástechnika
additív technológia, 3D nyomtatás
zöld technológiák

Mind kiállítónak, mind vásárlátogatónak a Szerbia iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várják.
A szakmai programok nyelve az angol, magyar tolmácsolást nem biztosítanak.

A támogatott részvétel feltételei

a kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: cégszerűen aláírt jelentkezési lap, angol nyelvű cégprofil,
cégszerűen aláírt költségvállalási nyilatkozat, adatkezelési hozzájáruló nyilatkozat.
a kamarai közösségi standon társkiállító vállalkozások esetében az MKIK biztosítja
a társkiállítói standhellyel kapcsolatos fent felsorolt szolgáltatásokat,
egy fő számára a négy éjszaka szállásköltségét (egyágyas szobában reggelivel a későbbiekben meghatározott szállodában),
a vásárlátogató vállalkozások esetében az MKIK fizeti egy fő számára egy éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfert a hotel és a vásár között,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a társkiállítói jelenlét és a szállás támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése,
a transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik, egyéb esetben a közlekedés egyéni szervezésben történik,
az üzleti delegáció külföldi szakmai programjának a gördülékeny lebonyolítása miatt az a célszerű, ha a csoport tagjai együtt utaznak és közlekednek, egy hotelben szállnak meg. Az MKIK ezért tesz javaslatot szállodára. Ettől eltérő szolgáltatást is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Költségvállalási nyilatkozat

A kamarai közösségi standon társkiállítóként való megjelenés költségeinek, valamint a szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
A vásárlátogató vállalkozás csak a szállásköltség vonatkozásában, a társkiállító vállalkozás a standhely és a szállásköltség vonatkozásában tesz nyilatkozatot.
Visszamondás esetén a cég köteles megtéríteni az előzetesen megrendelt szolgáltatások költségét az MKIK-nak.

Adatkezelés
A résztvevők személyes adatainak továbbítása harmadik országba történik. Ezen a linken megtalálható az adatkezelési tájékoztatót és a hozzájáruló nyilatkozatot, melyet kérünk, hogy kiutazó személyenként (nem cégként) aláírva és szkennelve szíveskedjenek visszaküldeni.

Jelentkezési határidő: 2024. április 3.

Jelentkezés módja
Az alábbiakban felsorolt négy melléklet együttes, határidőre történő megküldése a reok.miklos@mkik.hu e-mail címre:
Társkiállítók esetében

társkiállítói jelentkezési lap – cégenként kell kitölteni cégszerű aláírással
társkiállítói költségvállalási nyilatkozat – cégenként kell kitölteni cégszerű aláírással
angol nyelvű cégprofil – cégenként kell kitölteni
adatkezelési tájékoztató és a hozzájáruló nyilatkozat – a kiutazó tölti ki és írja alá

Vásárlátogató esetében

vásárlátogatói jelentkezési lap – cégenként kell kitölteni
vásárlátogatói költségvállalási nyilatkozat – cégenként kell kitölteni cégszerű aláírással
angol nyelvű cégprofil – cégenként kell kitölteni
adatkezelési tájékoztató és a hozzájáruló nyilatkozat – a kiutazó tölti ki és írja alá

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy a kiutazással kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ – kapcsolattartó: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Kamarai üzleti delegáció Lengyelországba, Poznanba támogatott részvételi lehetőséggel
2024-06-04 - 2024-06-07
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 4-7. között támogatott részvételi lehetőséggel üzleti delegációt szervez Lengyelországba, Poznanba. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a lengyel üzleti környezet bemutatása. A delegáció látogatást tesz az ITM Industry Europe nemzetközi ipari szakvásáron, valamint terveink között szerepel egy lengyel partnerszervezet meglátogatása is.
Miért érdemes részt venni?

ingyenes részvétel a szakmai és üzleti programokon,
tájékozódás Lengyelország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás az ITM Industry Europe nemzetközi ipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére három éjszakára egyágyas szobában reggelivel,
kinti transzfer a szálláshely és a szakmai programok helyszínei között biztosítunk max. 2 fő számára cégenként.

Az ITM Industry Europe szakvásárról röviden
A 2024. június 4-7. között megrendezésre kerülő ITM Industry Europe az egyik legnagyobb és legjelentősebb ipari vásár Európában, amely az Ipar 4.0 irányvonalai szerint mutatja be a globális trendeket, a géptechnológiai innováció fő eredményeit.
A világszínvonalú kiállítók és szakemberek képviseltetik magukat a kiállításon az ipari automatizálás, a kohászat és a fémmegmunkálás, a modern gépgyártás és innovatív technológiák területeiről.
Kiemelt szektorok:

gépipar
autóipar
mezőgazdaság
élelmiszeripar
energiaipar
gyártás
fémipar
gyógyászat.

A delegációba a Lengyelország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várják.
Tervezett szakmai és üzleti programok

Tájékoztató rendezvény a lengyelországi gazdaságról és üzleti lehetőségekről.
Lengyelországi szakmai szervezetek látogatása, szakmai előadásokon való ingyenes részvétel.
Vásárlátogatás az ITM Industry Europe ipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Varsói Nagykövetségével.
A támogatott részvétel feltételei

magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan, megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a három éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
cégenként egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
a kinti transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
az üzleti delegáció külföldi szakmai programjának gördülékeny lebonyolítása céljából a csoport tagjai a kinti helyszínek között együtt közlekednek és az MKIK által a későbbiekben meghatározott hotelben szállnak meg. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a repülőjegy, ill. egyéb kiutazási módok költségei,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás három éjszakára reggelivel) költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 15.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Kamarai üzleti delegáció Münchenbe támogatott részvételi lehetőséggel
2024-06-18 08:00 - 2024-06-20 17:00
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 18-20. között támogatott részvételi lehetőséggel üzleti delegációt szervez Németországba, Münchenbe. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a német üzleti környezet bemutatása. A delegáció látogatást tesz a The smarter E Europe nemzetközi energiaipari szakvásáron. Ezenkívül terveink között szerepel egy bajor partnerszervezet meglátogatása, esetleges üzleti fórum szervezése is.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Bajorország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a The smarter E Europe nemzetközi energiaipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére a két éjszakára egyágyas szobában reggelivel,
belépőjegy a vásárra egy napra egy fő számára cégenként,
kinti transzfer a hotel és a szakmai programok helyszínei között max. 2 fő számára cégenként – a transzfert csak a mellékletben megjelölt repülőjáratokhoz, a későbbiekben meghatározott hotelhez és a közös szakmai programokhoz biztosítjuk.

A The smarter E Europe 2024 szakvásárról röviden
A 2024. június 18-21. között megrendezésre kerülő The smarter E Europe Európa legnagyobb energiaipari platformja, melynek fókuszában a megújuló energiák, a fenntartható energiaellátás, az energiaipar decentralizációja és digitalizálása, valamint a villamosipari-, hőenergetikai- és közlekedési szektorok ágazatközi megoldásai állnak. A The smarter E Europe az Intersolar Europe, az ees Europe, a Power2Drive Europe és az EM-Power Europe kiállításokat fogja össze 2800 kiállítóval, széles körű kísérőprogramokkal és négy konferenciával.
Az Intersolar Europe-on a napenergiaipar vezető beszállítói, gyártói, forgalmazói és start-upjai mutatják be a globális trendeket és újításokat.
Az ees Europe Európa legnagyobb kiállítása, mely az akkumulátorokra és az energiatároló rendszerekre fókuszál. A középpontban a megújuló energiák tárolására szolgáló jövőorientált megoldások, mint például a hidrogén és a power-to-gas technológiák állnak.
A Power2Drive Europe a töltési infrastruktúra és az e-mobilitás nemzetközi kiállítása, mely a tiszta közlekedés széles skáláját mutatja be.
Az EM-Power Europe középpontjában az energia intelligens felhasználása áll az építőiparban és az iparban, mely magába foglalja az intelligens hálózatokat és a megújuló energiák integrációját, valamint a hálózati infrastruktúrát és a rendszerszolgáltatásokat is.
Kiemelt energetikai szektorok: Fotovoltaikus ipar; napkollektoros hőtermelés; energiatároló rendszerek, energiatárolási technológiák; hidrogén és power-to-gas; akkumulátorgyártási technológiák, gép- és üzemépítés; elektromos járműellátó berendezések; töltési infrastruktúra; elektromos járművek (BEV, PHEV); EV akkumulátor-technológia; EV rendszer és gyártás; hidrogénalapú mobilitás; mobilitási szolgáltatások; intelligens hálózatok és a megújuló energiák integrációja, villamosenergia-kereskedelem és -forgalmazás; smart city; energiagazdálkodás és épületautomatizálás; decentralizált és megújuló energiaellátás; kereskedelmi és ipari energiaszolgáltatások
A delegációba a Németország iránt érdeklődő, a fenti területeken tevékenykedő, exportorientált cégprofilú kis- és középvállalkozások jelentkezését várjuk.
Tervezett szakmai és üzleti programok

Tájékoztató rendezvény a bajor gazdaságról és üzleti lehetőségekről.
Szakmai szervezetek meglátogatása. (egyeztetés alatt)
Vásárlátogatás a The smarter E Europe energiaipari szakvásáron.

A részletes szakmai programról a későbbiekben küldünk tájékoztatást. A szakmai programok nyelve az angol/német, magyar tolmácsolást nem biztosítunk.

Szervezők
A Magyar Kereskedelmi és Iparkamara (MKIK) együttműködve Magyarország Müncheni Főkonzulátusával.
A támogatott részvétel feltételei

a magyaroroszági bejegyzésű kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol/német nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum hiánytalan és megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a két éjszaka szállásköltségét (egyágyas szobában reggelivel a későbbiekben meghatározott szállodában), a vásári belépőjegyet egy napra és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség és a vásári belépőjegy támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei saját gépkocsival, vonattal vagy repülővel (a repülőjegy az út meghirdetésekor kb. 213 200 Ft/fő, mely ár a szabad helyek függvényében változhat),
a szakmai programon kívüli étkezések, transzferek, fakultatív programok,
a második céges résztvevő esetén szállásköltség két éjszakára egyágyas szobában reggelivel, valamint a vásári belépőjegy.

Költségvállalási nyilatkozat

A szállásköltség és a vásári belépőjegy támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás két éjszakára reggelivel) és a vásári belépőjegy költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.

Jelentkezési határidő: 2024. április 19.

Jelentkezés módja
Az alábbiakban felsorolt három melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással

A mellékletek letölthetőek ezen a linken:
JELENTKEZÉS
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Reök Miklós külpiaci koordinátor
E-mail: reok.miklos@mkik.hu
Telefon: +36 1 474 5117

Kamarai üzleti delegáció Lettországba, Rigába támogatott részvételi lehetőséggel - Tech Industry Expo
2024-11-25 - 2024-11-29 | Lettország, Riga, Riga, Latvia
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. november 25-29. között támogatott részvételi lehetőséggel üzleti delegációt szervez Lettországba, Rigába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek feltérképezése, valamint a lettországi üzleti környezet megismerése. A delegáció látogatást tesz a Lett Kereskedelmi és Iparkamarával közösen szerveződő üzleti fórumon és üzletember találkozón, a Tech Industry EXPO nemzetközi vásáron, valamint terveink között szerepel céglátogatás(ok) és/vagy a Rigai Kikötő meglátogatása is.
Miért érdemes részt venni?

ingyenes részvétel a szakmai és üzleti programokon,
tájékozódás Lettország üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a Tech Industry EXPO nemzetközi ipari szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára:

szállástámogatás cégenként egy fő részére négy éjszakára egyágyas szobában reggelivel,
kinti transzfer a szálláshely és a szakmai programok helyszínei között max. 2 fő számára cégenként.

A Tech Industry EXPO szakvásárról röviden
A 2024. november 28-30. között megrendezésre kerülő Tech Industry EXPO a legnagyobb gépgyártási, fémmegmunkálási, automatizálási, elektronikai és új technológiákat felsorakoztató vásár a Baltikumban. A vásáron szakmai konferenciákat, szemináriumokat és üzleti találkozókat szerveznek a gépipar, a fémmegmunkálás, az elektronika és az új technológiák aktuális témáiról, nagyszámú vállalkozást, szakmai szervezetet és kormányzati szerveket tömörítve.
Kiemelt szektorok:
gépgyártás, fémmegmunkálás, automatizálás, elektronika, elektrotechnika, gyártási anyagok, szerszámok és új technológiák.
Az európai és globális gyártók élőben mutatják be a legújabb fémmegmunkáló és ipari berendezéseket, gépipari eszközöket és anyagokat, hegesztőgépeket, elektromos szerszámokat, lég- és víztechnikai megoldásokat, fémipari termékeket, ipari gépeket és anyagokat, karbantartási, automatizálási és vezérlőrendszereket, hidraulikus berendezéseket, mérőeszközöket, elektronikai és elektrotechnikai megoldásokat, gázellátó rendszereket, raktári berendezéseket, munkavédelmi felszereléseket, valamint be- és kirakodógépeket, számos egyéb ipari megoldás mellett.
A delegációba a Lettország iránt érdeklődő, elsősorban a fenti ipari területeken tevékenykedő, exportorientált cégprofilú kis- és középvállalkozások jelentkezését várják.
Tervezett szakmai és üzleti programok

nagykövetségi tájékoztató a lettországi gazdasági környezetről, üzleti lehetőségekről, kulturális különbségek és üzleti jó gyakorlatok bemutatása
céglátogatás(ok) és/vagy Rigai Kikötő meglátogatása
üzleti fórum és networking a Lett Kereskedelmi és Iparkamarában
vásárlátogatás a Tech Industry EXPO kiállításon
igény szerint üzleti találkozók egyéni szervezésben

A részletes szakmai programról a későbbiekben küldenek tájékoztatást. A szakmai programok nyelve az angol, magyar tolmácsolást nem biztosítanak.
A kinti szervezők mindent megtesznek a rendezvények sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzleti programokra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
Szervezők
A Magyar Kereskedelmi és Iparkamara (MKIK) együttműködve Magyarország Rigai Nagykövetségével és a Lett Kereskedelmi és Iparkamarával (LCCI).
A támogatott részvétel feltételei

magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden online felület és dokumentum hiánytalan, megfelelő minőségben történő kitöltése és visszaküldése a megjelölt határidőig: online jelentkezés angol nyelven, cégszerűen aláírt költségvállalási nyilatkozat,
a megjelölt szektorokban tevékenykedő vállalkozások esetében az MKIK fizeti egy fő számára a négy éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
cégenként egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
a kinti transzferek csak abban az esetben biztosítottak, amennyiben a cégképviselő a későbbiekben meghatározott szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
az üzleti delegáció külföldi szakmai programjának gördülékeny lebonyolítása céljából a csoport tagjai a kinti helyszínek között együtt közlekednek és az MKIK által a későbbiekben meghatározott hotelben szállnak meg. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek:

a repülőjegy költségei,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség négy éjszakára egyágyas szobában reggelivel.

Költségvállalási nyilatkozat:

a szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése,
visszamondás esetén a cég köteles megtéríteni az előzetesen megrendelt szolgáltatás (szállás négy éjszakára reggelivel) költségét az MKIK-nak.

Adatkezelés
A Magyar Kereskedelmi és Iparkamara (MKIK) által végzett, személyes adatokra vonatozó adatkezelés az MKIK Adatkezelési Tájékoztatójában meghatározottak és a hatályos jogszabályok szerint valósul meg. Az MKIK Adatkezelési Tájékoztatója az MKIK honlapján elérhető: www.mkik.hu.
Jelentkezési határidő: 2024. október 18., péntek
Jelentkezés módja

online regisztráció ezen a linken angol nyelven
a mellékelt költségvállalási nyilatkozat kitöltése cégenként, cégszerű aláírással és határidőre történő megküldése a turkovics.rebeka@mkik.hu e-mail címre

A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.
További információ:
Kapcsolattartó: Turkovics Rebeka külpiaci koordinátor
E-mail: turkovics.rebeka@mkik.hu
Telefon: +36 1 474 5117
REGISZTRÁCIÓ
